CELEX: 
Language: sl
Date: 2019-03-14 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) št. 305/2011 Evropskega parlamenta in Sveta z določitvijo razredov lastnosti glede prepustnosti zraka za plastične in steklene svetlobnike ter strešne lopute

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Uredba (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  1
                priznava dve glavni možnosti za določitev razredov lastnosti v zvezi z bistvenimi značilnostmi gradbenih proizvodov. V skladu s členom 27(1) in členom 60(f) se to lahko opravi z delegiranimi akti Evropske Komisije, člen 27(2) pa za ta namen omogoča uporabo harmoniziranih standardov na podlagi spremenjenega mandata. V skladu s prvim pododstavkom člena 27(2) velja, da kadar Komisija določi take razrede, evropski organi za standardizacijo navedene razrede uporabijo v harmoniziranih standardih.
            
            
               V skladu z opredelitvijo iz člena 2(7) Uredbe (EU) št. 305/2011 „razred“ pomeni območje ravni lastnosti gradbenega proizvoda od najniže do najvišje vrednosti. Razredi iz Uredbe (EU) št. 305/2011 torej vedno izražajo dani razpon določenih lastnosti proizvoda.
            
            
               Poleg tega Uredba (EU) št. 305/2011 v nasprotju s predhodno Direktivo Sveta 89/106/EGS ne razlikuje med različnimi vrstami razredov glede na njihov izvor. Razrede lastnosti, ki jih določi Evropska komisija, in razrede, ki jih določijo evropski organi za standardizacijo, je zato treba priznavati in spoštovati na enak način.
            
            
               Sklicevanje na evropski standard EN 1873:2005 o posameznih plastičnih svetlobnikih je bilo prvič objavljeno v skladu z Direktivo 89/106/EGS v Uradnem listu Evropske unije junija 2006
                  2
               . Ta harmonizirani standard ne vsebuje razvrstitve lastnosti proizvodov, ki jih standard zajema, v zvezi z njihovo bistveno značilnostjo prepustnost zraka.
            
            
               Evropski odbor za standardizacijo (v nadaljnjem besedilu: CEN) je Evropski komisiji nedavno predložil novo različico tega standarda EN 1873:2014 + A1:2016. Ta različica vključuje razvrstitev lastnosti proizvodov, ki jih standard zajema, v zvezi z bistveno značilnostjo prepustnost zraka, in uvaja tri razrede lastnosti. CEN trenutno opravlja revizijo tega standarda, tako da bo zajemal plastične in steklene svetlobnike ter strešne lopute. Predvideno je, da bo imel v naslednji različici tri dele, tj. EN 1873-1, EN 1873-2 in EN 1873-3. Vsi trije deli morajo vsebovati navedeno razvrstitev.
            
            
               Sklicevanje na evropski standard EN 14963:2006 o zveznih plastičnih svetlobnikih je bilo prvič objavljeno v skladu z Direktivo 89/106/EGS v Uradnem listu Evropske unije julija 2009
                  3
               . Ta harmonizirani standard ne vsebuje razvrstitve lastnosti proizvodov, ki jih standard zajema, v zvezi z njihovo bistveno značilnostjo prepustnost zraka.
            
            
               CEN je Evropsko komisijo nedavno obvestil, da bo naslednja revidirana različica tega standarda zajemala isto razvrstitev lastnosti proizvodov, ki jih ta standard zajema v zvezi z bistveno značilnostjo prepustnost zraka, kot je bila uvedena s standardom EN 1873.
            
            
               V skladu z navedenimi standardi se ocena lastnosti glede prepustnosti zraka izvede z uporabo različnih ravni notranjega tlaka, ki se postopoma zvišujejo z ravni 4 Pa na raven 100 Pa. Razvrstitev rezultatov se lahko izrazi v diagramu, ki vse tri razrede prikazuje kot pravokotnike, razmejene z ravnimi črtami med ravnmi, ki označujejo različne rezultate na ravneh notranjega tlaka 4 Pa in 100 Pa.
            
            
               Če bi evropski organi za standardizacijo sami uvedli takšne nove razvrstitve v harmonizirane standarde, bi bilo treba v skladu z Uredbo (EU) št. 305/2011 spremeniti mandate, kar pa ni bilo storjeno in bi trajalo dlje, zato se šteje za bolj primerno, da se izda ta delegirana uredba. 
            
            
               Ni se štelo za primerno, da bi se v področje uporabe delegirane uredbe vključile tudi druge razvrstitve lastnosti iz standardov, saj se v skladu z Uredbo (EU) št. 305/2011 šteje, da se take razvrstitve iz harmoniziranih standardov, sklic na katere je bil objavljen v okviru Direktive 89/106/EGS v Uradnem listu Evropske unije, štejejo za veljavne v okviru Uredbe (EU) št. 305/2011 brez dodatnih ukrepov.
            
            
               2.POSVETOVANJA PRED SPREJETJEM AKTA
            
            
               Osnutek delegirane uredbe je bil obravnavan na srečanju svetovalne skupine za gradbene proizvode
                  4
                15. marca 2017. Predložen je bil tudi v pisno posvetovanje s strokovnjaki med 1. marcem in 31. marcem 2017. Pred tem so vse države članice imele možnost imenovati strokovnjake, ki bodo pri tem sodelovali. Poleg teh strokovnjakov so bili v posvetovanje vključeni tudi drugi zunanji deležniki. Dokumenti, obravnavani v svetovalni skupini za gradbene proizvode in pomembni za pisno posvetovanje, so bili hkrati poslani Evropskemu parlamentu in Svetu, kakor je predvideno v skupnem dogovoru o delegiranih aktih. Ugotovitve, predstavljene v tem okviru, so bile upoštevane pri pripravi končne različice osnutka tega akta za posvetovanje med službami.
            
            
               Osnutek je bil objavljen na portalu za boljše pravno urejanje od 8. novembra 2018 do 6. decembra 2018 in priglašen STO 15. novembra 2018 do 14. januarja 2019; pripombe so izrazili trije deležniki. Vse tri pripombe so bile tehnične pripombe, ki so se nanašale na izboljšanje opredelitev v prilogi, pri čemer so bile vse veljavne in so s tem privedle k izboljšanju priloge.
            
            
               3.PRAVNI ELEMENTI DELEGIRANEGA AKTA
            
            
               V skladu s členom 27 Uredbe (EU) št. 305/2011 se lahko določijo razredi lastnosti v zvezi z bistvenimi značilnostmi gradbenih proizvodov. V skladu s členom 27(1) in členom 60(f) se to lahko opravi z delegiranimi akti Komisije. V skladu s prvim pododstavkom člena 27(2) velja, da kadar Komisija določi take razrede, evropski organi za standardizacijo navedene razrede uporabijo v harmoniziranih standardih.
            
            
               V skladu s členom 2(7) Uredbe (EU) št. 305/2011 „razred“ pomeni območje ravni lastnosti gradbenega proizvoda od najnižje do najvišje vednosti. Uredba (EU) št. 305/2011 ne razlikuje med različnimi vrstami razredov. Razrede lastnosti, ki jih določi Komisija, in razrede, ki jih določijo evropski organi za standardizacijo, je zato treba priznavati in spoštovati na enak način.
            
            
               Če bi evropski organi za standardizacijo sami uvedli nove razvrstitve lastnosti v harmonizirane standarde, bi bilo treba v skladu z Uredbo (EU) št. 305/2011 spremeniti mandat, kar pa ni bilo storjeno, zato se šteje za bolj primerno, da se izda ta osnutek delegirane uredbe. Zato bi bilo treba delegirano uredbo sprejeti, da se določijo novi razredi lastnosti za prej navedene družine proizvodov.
            
         
         
            
               Delegirana uredba je v skladu z načelom sorazmernosti. Pomeni olajšanje nekaterih težav zaradi vpliva Uredbe (EU) št. 305/2011 na določitev sistemov razvrščanja lastnosti gradbenih proizvodov in zato lahko koristi celotnemu evropskemu gradbenemu sektorju.
            
            
               DELEGIRANA UREDBA KOMISIJE (EU) …/…
            
            
               z dne 14.3.2019
            
            
               o dopolnitvi Uredbe (EU) št. 305/2011 Evropskega parlamenta in Sveta z določitvijo razredov lastnosti glede prepustnosti zraka za plastične in steklene svetlobnike ter strešne lopute
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  5
                ter zlasti člena 27(1) Uredbe,
            
            
               ob upoštevanju naslednjega:
            
            
               (1)Evropski odbor za standardizacijo (CEN) je prvotno leta 2005 sprejel evropski standard EN 1873 o posameznih plastičnih svetlobnikih, leta 2006 pa evropski standard EN 14963 o zveznih plastičnih svetlobnikih. Navedena harmonizirana standarda ne vsebujeta razvrstitve lastnosti proizvodov, ki jih ta standarda zajemata v zvezi z bistveno značilnostjo prepustnost zraka.
            
            
               (2)Za boljše izpolnjevanje potreb trga bi morale nove različice navedenih standardov, EN 1873-1, EN 1873-2 in EN 1873-3, ki zajemajo plastične in steklene svetlobnike ter strešne lopute, ter standard EN 14963 vključevati razvrstitev lastnosti proizvodov, ki jih ti standardi zajemajo v zvezi z bistveno značilnostjo prepustnost zraka. Razvrstitev bi morala določati tri razrede lastnosti.
            
            
               (3)V skladu s členom 27 Uredbe (EU) št. 305/2011 lahko Komisija ali evropski organ za standardizacijo določi razrede lastnosti v zvezi z bistvenimi značilnostmi gradbenih proizvodov na podlagi spremenjenega mandata, ki ga izda Komisija. Glede na to, da je treba čim prej vzpostaviti dodatne razrede lastnosti, bi morala Komisija določiti nove razrede lastnosti. V skladu s členom 27(2) navedene uredbe se navedeni razredi uporabljajo v harmoniziranih standardih –
            
            
            
               SPREJELA NASLEDNJO UREDBO:
            
            
               Člen 1
            
            
               Določijo se razredi lastnosti glede prepustnosti zraka za plastične in steklene svetlobnike ter strešne lopute, kakor je določeno v Prilogi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 14.3.2019
            
         
         
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 88, 4.4.2011, str. 5.
               
               
                  
                     (2)
                  
                        UL C 134, 8.6.2006, str. 1.
               
               
                  
                     (3)
                  
                        UL C 152, 4.7.2009, str. 9.
               
               
                  
                     (4)
                  
                        Oznaka E01329 v registru strokovnih skupin Komisije in drugih podobnih subjektov.
               
               
                  
                     (5)
                  
                        UL L 88, 4.4.2011, str. 5.
               
            
      
    ---documentbreak--- 
      
         
         
            
               PRILOGA 
            
            
               Razredi lastnosti glede na prepustnost zraka za plastične in steklene svetlobnike ter strešne lopute
            
            
            
                     
                        Razred
                     
                  
                  
                     
                        Spodnja meja notranjega tlaka 
                        (4 Pa)
                     
                  
                  
                     
                        Zgornja meja notranjega tlaka 
                        (100 Pa)
                     
                  
               
                     
                  
                  
                     
                        Prepustnost zraka 
                        (v m3/(h.m))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥ 1,4
                     
                  
                  
                     
                        ≥ 12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * V primeru razreda A se poleg razreda navede tudi najslabša meritev vseh stopenj tlaka po naslednji predlogi: razred A (notranji tlak (100 Pa), ocenjena stopnja prepuščanja).
                     
                     
                        Opomba: meje razredov, uporabljenih v tej tabeli, se lahko izpeljejo iz naslednje formule: 
                        
                           
                     
                     
                        pri čemer pomeni:
                     
                     
                        Q           stopnja prepuščanja v m³ na uro na tekoči meter obsega svetlobnika med preskusom pod notranjim tlakom,
                     
                     
                        P           notranji tlak med preskusom (v Pa),
                     
                     
                        Q 100  stopnja prepuščanja v m³ na uro na tekoči meter obsega svetlobnika pri notranjem tlaku 100 Pa.